./data/stoa0275/stoa010/stoa0275.stoa010.opp-lat1.xml
Tertullian
Sicut et Seneca saepe noster: Insita suntnobis omnium artium et aetatum semina, magisterque ex occultodeus producit ingenia, ex seminibus scilicet insitis et occultis perinfantiam, quae sunt et intellectus  Ex his enim producuntur ingenia Porro et frugum seminibus una generis cuiusque formaest, processus tamen varii, alia integro statu evadunt, alia etiammeliora respondent, alia degenerant pro condicione caeli et soli,pro ratione operis et curae, pro temporum eventu, pro licentiacasuum: ita et animam licebit semine uniformem, fetu multiformem Nam et hic etiam de locis interest  Thebis hebetes etbrutos nasci relatum est, Athenis sapiendi dicendique acutissimos;ubi penes Colyttum pueri mense citius eloquuntur praecoca lingua Siquidem et Plato in Timaeo Minervam affirmat, cum urbem illammoliretur, nihil aliud quam regionis naturam prospexisse, talia ingeniapollicitam, unde et ipse in Legibus Megillo et Cliniae praecipitcondendae civitati locum procurare  Sed Empedocles causamargutae indolis et obtusae in sanguinis qualitate constituit; perfectumac profectum de doctrina disciplinaque deducit  Tamenvulgata iam res est gentilium proprietatum  Comici Phrygas timidosinludunt, Sallustius vanos Mauros et feroces Dalmatas pulsat, mendaces Cretas etiam apostolus inurit  Fortassean et de corporeet de valetudine aliquid accedat  Opimitas sapientiam impedit,exilitas expedit, paralysis mentem prodigit, phthisis servat  Quantomagis de accidentibus habebuntur, quae citra corpulentiam etvalentiam vel acuunt vel obtundunt  Acuunt doctrinae, disciplinae,artes et experientiae, negotia, studia, obtundunt inscitiae, ignaviae,desidiae, libidines, inexperientiae, otia, vitia; super haec siet alia quae praesunt potestates  Enimvero praesunt; secundumnos quidem deus dominus et diabolus aemulus, secundum communemautem opinionem et providentiae fatum et necessitas, etfortunae arbitrii libertas  Nam haec et philosophi distinguunt,et nos secundum fidem disserenda suo iam vovimus titulo  Apparetquanta sint quae unam animae naturam varie collocarint, utvulgo naturae deputentur, quando non species sint, sed sortes naturaeet substantiae unius, illius scilicet quam deus in Adam contulitet matricem omnium fecit; atque adeo sortes erunt, non speciessubstantiae unius, item varietas ista moralis, quae quantanunc est, tanta non fuerit in ipso principe generis Adam  Debuerantenim fuisse haec omnia in illo, ut in fonte naturae, atque indecum tota varietate manasse, si varietas naturae fuisset